open-index/open-wikipedia-markdown huggingface dataset:
ארתור גולד

שמאל|ממוזער|260x260 פיקסלים|תזמורת גולד-פטרסבורסקי, '''ארתור גולד''' בשורה האחורית, משמאל.
**ארתור גולד** (בפולנית: **Artur Gold**; 17 במרץ 1897, ורשה – 1943, טרבלינקה) היה כנר יהודי-פולני ומלחין מוזיקת מחול בתקופה בין שתי מלחמות העולם. הוא שיתף פעולה מקרוב עם אחיו הנריק גולד ועם יז'י פטרסבורסקי, איתו עיבד מוזיקה להרכבים המפורסמים שלו. הם היו בין המלחינים הפופולריים ביותר בפולין שבין מלחמות העולם, ורבים מלהיטיהם הושרו ברחבי הארץ כולה. גולד ניהל את התזמורת בתיאטרון "Qui Pro Quo" בשנת 1922 ובמועדון הלילה "אדריה" בוורשה בין השנים 1931–1939.

## ביוגרפיה
ארתור גולד היה בנו השני של מיכאל גולד, מוזיקאי באופרה בוורשה. כשאביו נפטר, דודו לקח אותו לאנגליה, שם קיבל את השכלתו המוזיקלית. מאוחר יותר חזר לוורשה וניגן שם במקומות שונים כולל מועדוני לילה. חלק מהקומפוזיציות שלו היו "בעודו בגן הבוטני", "ורדים סתיו ", "אל תתרחק ממני","יסמין", "נערת פרחים מברצלונה", ו"עיניים שחורות". מרבית המילים ליצירות היו מאת אנדז'יי ולסט.

ארתור גולד הופיע גם עם תזמורות אנגליות בשנות ה-20 והקליט בקולומביה רקורדס. בשנות השלושים הוא הקליט גם כמה אלבומים עבור חברת התקליטים "אודאון" הפולנית.

## מחנה ההשמדה טרבלינקה
לאחר שפרצה מלחמת העולם השנייה עם פלישת גרמניה הנאצית לפולין בספטמבר 1939, החלה שואת יהודי פולין, ואז אולץ ארתור גולד להיכנס לגטו ורשה שהוקם לאחרונה, בו ניגן עם תזמורת. הוא גורש על ידי הגרמנים עם אלפי אסירים אחרים שעלו לטרנספורט מהאומשלגפלץ בוורשה, המיועדים לתאי הגזים במחנה ההשמדה טרבלינקה. הוא לא נרצח עם הגעתו לשם בשנת 1942. הוא ניגן עבור הנאצים בקזינו שלהם, לפחות בהזדמנות אחת לבוש כמו ליצן. הוא נרצח בשנת 1943 בטרבלינקה. על פי זכרונותיהם של כמה מניצולי טרבלינקה, ייתכן שנהרג במהלך המרד בטרבלינקה שאירע ב-2 באוגוסט 1943.

המנגינה של שירו "Chodź na Pragę" ("בוא לפראגה") (1930) מושמעת כיום ברובע פראגה בוורשה, בכל יום בצהריים.

## קישורים חיצוניים

*  מחרוזת טנגו של ארתור גולד משנת 1933, אתר יוטיוב

## הערות שוליים

קטגוריה:כנרים יהודים פולנים
קטגוריה:פזמונאים יהודים
קטגוריה:מלחינים יהודים פולנים
קטגוריה:אסירים בגטו ורשה
קטגוריה:מוזיקאים יהודים פולנים
קטגוריה:נספים במחנה ההשמדה טרבלינקה
קטגוריה:מוזיקאים שנספו בשואה
קטגוריה:יהודים בשואה: פולין
קטגוריה:ילידי 1897
קטגוריה:פולנים שנפטרו ב-1943
דיטייל

**נואל כריסטופר פישר** (באנגלית: **Noel Christopher Fisher**; נולד ב-1978), הידוע בשם הבמה **דיטייל** (**Detail**), הוא מפיק מוזיקלי, ראפר וזמר אמריקאי מדטרויט, מישיגן. הוא ידוע בהפקת להיטים רבים, בהם "Sexy Can I" של ריי ג'יי , "I'm So Paid" של אייקון, "How to Love" של ליל ויין, "Drunk in Love" ו-"711" של ביונסה ו-"We Dem Boyz" של ויז קאליפה. בדצמבר 2015 הוציא את אלבום הבכורה שלו, *Noel*.

## ביוגרפיה
בסוף 2005, החל לצבור הכרה בתעשיית המוזיקה כמפיק מוזיקלי, לאחר ששיתף פעולה עם זמר ה-R&B האמריקאי ריי ג'יי , על מנת להפיק את אלבומו השלישי, *Raydiation*. מאז שהמשיך להפיק שירים עבור ריי ג'יי, הרחיב את הקטלוג שלו על ידי עבודה עם אמנים מוכרים כגון אייקון, הפוסיקט דולז, ליל ויין, ביונסה, אשנטי, מארקס יוסטון, ליידי גאגא, ברנדי נורווד, שורטי מאק, כריסטינה אגילרה, טי-פיין, ג'ניפר לופז, אר. קלי, Bone Thugs-n-Harmony וסנופ דוג.

דיטייל השתתף בכתיבה וההפקה של השיר "How to Love" של ליל ויין, מתוך אלבומו, *The Carter IV*, שיצא בשנת 2011. הסינגל זכה בתואר הפלטינה המרובעת מאיגוד תעשיית ההקלטות האמריקאי. כתוצאה מכך, דיטייל הוחתם בחברת התקליטים של ויין, יאנג מאני אנטרטיינמנט, וגם בקאש מאני רקורדס, בתור מפיק מוזיקלי. לאחר מכן, הפיק את הסינגלים "Drunk in Love" של ביונסה, "We Dem Boyz" של ויז קאליפה ו-"I Luh Ya Papi" של ג'ניפר לופז.

דיטייל זכה בפרס גראמי הראשון שלו, כש-"Drunk in Love", שבוצע על ידי ביונסה וג'יי זי, זכה בקטגוריית "שיר ה-R&B הטוב ביותר", במהלך טקס פרסי גראמי ה-57.

נכון למאי 2018, שתי נשים, קריסטינה בוך ופייטון אקליי, הגישו מסמכים משפטיים נגד דיטייל. טענותיהן נגדו כוללות מקרים רבים של התעללות נפשית ופיזית ואונס. שתי הנשים קיבלו מאז צווי מניעה נגדו. הזמרת ג'סי רייז חשפה כי שירה, "Gatekeeper", עוסק בדיטייל.

מאז הצטרפו כמה נשים אחרות לבוך, אקלי ורייז והעלו טענות דומות, בהן ביבי רקסה וטינשיי.

ב-5 באוגוסט 2020, נעצר והואשם באונס חמש נשים, ותקיפה מינית של אחרת.

## דיסקוגרפיה
### אלבומי אולפן
* 2015: *Noel*

### אלבומי אוסף
* 2013: *[[Rich Gang]]* 

### סינגלים
* 2010: "Tattoo Girl (Foreva)" 
* 2010: "SMH (Shakin' My Head)" 

## קישורים חיצוניים
* 

## הערות שוליים

קטגוריה:מפיקים מוזיקליים אמריקאים
קטגוריה:ראפרים אמריקאים
קטגוריה:זמרים אמריקאים
קטגוריה:זוכי פרס גראמי
קטגוריה:אמני ריפבליק רקורדס
קטגוריה:אמני קאש מאני רקורדס
קטגוריה:אמני יאנג מאני
קטגוריה:אמריקאים שנולדו ב-1978
זכויות האדם בבהוטן

**[[זכויות האדם]] ב[[בהוטן]]** מוגדרות בחוקת המדינה, המבוססת על עקרונות הבודהיזם. ממשלת בהוטן חותרת להענקת "אושר לאומי גולמי" לתושבי המדינה.

בעוד הבודהיסטים במדינה זוכים לאושר לאומי גולמי רב, הרוב הבודהיסטי אוסר על מיעוטים בני דתות אחרות לקיים פולחנים דתיים, הם מגורשים מהמדינה ונלקחת מהם האזרחות.

## זכויות האדם בחוקת בהוטן
חוקת בהוטן קובעת "זכויות יסוד" רבות, בהן הזכות לחיים, חירות, ביטחון, חופש הביטוי, חופש המחשבה והדת, חופש העיתונות, חופש תנועה ומגורים במדינה, וחופש מאפליה על רקע גזע, מין, שפה, דת, פוליטיקה או מעמד חברתי.

החוקה אוסרת גם עינויים ועונש מוות.

על פי הניסוח בחוקה, אזרחי המדינה זכאים לכל הזכויות הנמנות בחוקה, אך תושבים שאינם אזרחים זכאים רק לחלק מהזכויות. לדוגמה, חופש הביטוי, חופש דת וחופש התנועה אינם חלק מזכויות התושבים.

## אמנות בינלאומיות
אף על פי שחוקת בהוטן משקפת זכויות אדם בסיסיות, בהוטן עצמה לא חתמה על אמנות בינלאומיות בנושאי זכויות אדם, בהן האמנה הבינלאומית בדבר זכויות אזרחיות ומדיניות והאמנה הבינלאומית בדבר זכויות כלכליות, חברתיות ותרבותיות.

בהוטן חתומה על מספר אמנות אחרות, בהן האמנה לביעור כל הצורות של אפליה נגד נשים (CEDAW), ואמנת זכויות הילד, כולל שני הפרוטוקולים האופציונליים.

בהוטן חתמה אך לא אשררה את האמנה בדבר ביעור כל צורות האפליה הגזעית ואת אמנת האו"ם בדבר זכויותיהם של אנשים עם מוגבלויות.

## אפליית בני הלוצשאמפה
בני ה היגרו מנפאל לאזורים הדרומיים של בהוטן בסוף המאה ה-19. במפקד אוכלוסין משנת 1988 נמנו 28% מהתושבים כבני לוצשאמפה, ועל פי ההערכות, שיעורם כיום כ-40%. לרובם אין אזרחות בהוטנית.

קיימת במדינה מתיחות אתנית רבה בין ילידי בהוטן לבין הלוצשאמפה, הנתפסים בעיניהם כמהגרים ובני מהגרים מנפאל. משנת 1989 נאסר השימוש בשפה הנפאלית בבתי ספר, ונאכף קוד לבוש ציבורי שהוא בהוטני מסורתי, ואוסר בפועל לבוש נפאלי. מי שאינו לובש את הבגדים המסורתיים ברשות הרבים עלול להיכנס לכלא לכמה ימים או לשלם קנס כספי גבוה.

בשנת 1990 החלו מהומות של בני הלוצשאמפה נגד המשטר, בדרישה לדמוקרטיה ולשוויון זכויות. הממשלה החלה לאסור פעילים פוליטיים, שללה את האזרחות מחלק מהם, וסגרה 66 בתי ספר. כוחות הביטחון של בהוטן תועדו במספר מקרים מבצעים עינויים ואונס של מפגינים פוליטיים.

משנת 1990 גורשו לנפאל כ-107,000 מבני הלוצשאמפה, כ-35% מתושבי המדינה, והפכו ל. על פי נתוני נציבות האו"ם לפליטים, בשנת 2008 הם התגוררו בתנאי עוני בשבעה מחנות פליטים במזרח נפאל. לאחר מספר שנים חלקם נקלטו באוסטרליה, ארצות הברית, בריטניה, נורווגיה וקנדה במעמד פליט. ארצות הברית קלטה כ-61,000 פליטים.

בשנת 2015 עדיין נותרו כ-10,000 בני לוצשאמפה במחנות הפליטים.

## אפליית מיעוטים דתיים
חוקת בהוטן מאפשרת לכאורה חופש דת, אך זוכים לו רק בודהיסטים מזרם המהאיאנה והינדואיסטים. החוקה מאפשרת פעילות דתית פומבית רק לדתות שנרשמו במשרד הפנים, ועד היום נדחו כל בקשות הרישום של בני המיעוט הנוצרי והמוסלמי במדינה, וכן בודהיסטים שאינם מזרם המהאיאנה. כתוצאה מכך הם אינם רשאים לקיים טקסים דתיים בפומבי, וכן להקים בתי תפילה, בתי קברות ולפתוח חנויות ספרים.

במספר מקרים, מנהיגים נוצרים נעצרו, אזרחותם נשללה והם גורשו מהמדינה.

## זכויות להט"ב בבהוטן
בשנת 2020 הפכה ההומוסקסואליות לחוקית בבהוטן, עקב החלטת הפרלמנט על ביטול סעיפי ההפללה בחוק העונשין.

## הערות שוליים

קטגוריה:בהוטן
בהוטן
קטגוריה:בהוטן: פוליטיקה
נווה פלייט דק

**נווה פלייט דק** (באנגלית: **Flight Deck Névé**; מילולית: נווה סיפון טיסה) הוא נווה (מקפא קרחוני) גבוה ויוצא דופן בהיותו מישורי, ברכס קונווי, באזור חוף סקוט של ארץ ויקטוריה, שבאנטארקטיקה.

גודל שטחו של המישור 9 קילומטרים על 6 קילומטרים.

המישור ממוקם בין הר פלאגשיפ לבין הר רייזורבק.

הנווה מהווה את המוצא, ואת מקור הקרח הזורם לכיוון מזרח אל קרחון בנסון; הקרח נופל לעבר קרחון בנסון דרך מפלי הקרח סקאפרז.

גובהו של המישור 1,265 מטרים מעל פני הים.

## היסטוריה
### מקור השם

סי. ברג'ס (C. Burgess) הציע לקרוא למישור "נווה ווטרהאוס" (Waterhouse Névé), אולם שם זה לא התקבל על ידי הוועדה המייעצת לשמות אנטארקטיים.

טרוור צ'ין (Trevor Chinn) הציע את השם "פלייט דק" (The Flight Deck), והוועדה המייעצת לשמות אנטארקטיים הוסיפה את התיאור "נווה" והציעה "פלייט דק נווה".

שמו של הנווה ניתן לו בשנת 1994 על ידי הוועדה גאוגרפית של ניו זילנד.

שם זה, בדומה לשמות אתרים אחרים ברכס קונווי (שמשמעות שמו "רכס השיירת הספינות"), הוא שם הקשור למונחים בתחום הימאות והלוחמה הימית.

## קישורים חיצוניים
* נווה פלייט דק באתר הסקר הגאולוגי של ארצות הברית
* נווה פלייט דק באתר הגאזט האנטארקטי המשווה SCAR של ממשלת אוסטרליה
* מפת אזור נווה פלייט דק

## הערות שוליים

פלייט דק
פלייט דק
מגלה את אמריקה 2

**מגלה את אמריקה 2** (באנגלית: **Coming 2 America**) הוא סרט קולנוע אמריקאי שיצא לאקרנים בשנת 2021 בכיכובם של אדי מרפי וארסיניו הול. זהו סרט ההמשך ל"מגלה את אמריקה" משנת 1988.

הסרט היה אמור לצאת לאקרנים על ידי סרטי פרמאונט, אולם עקב מגפת הקורונה זכויות הסרט נמכרו לאולפני אמזון אשר שידרו את הסרט באופן דיגיטלי ב-5 במרץ 2021 בפריים וידאו., מלבד ארצות אחרות שם פרמאונט יפיצו את הסרט בקולנוע.

## תקציר העלילה

## צוות השחקנים

## ביקורות
נאמר על הסרט, בין השאר, שהוא מנסה להתאים את עצמו לאקלים התרבותי הנוכחי על חשבון הדמויות האהובות וגם שאינו מצחיק כמו הראשון. בעיקר ניכרת בסרט ההמשך השפעה של ערכים של תנועת הWOKE

## הפצה
הסרט היה אמור לצאת לאקרנים על ידי סרטי פרמאונט ב-7 באוגוסט 2020 ואז הועבר אל 18 בדצמבר 2020, אולם עקב מגפת הקורונה זכויות הסרט נמכרו לאולפני אמזון ב-125 מיליון דולר אשר הפיצו את הסרט באופן דיגיטלי ב-5 במרץ 2021 בפריים וידאו, מלבד ארצות אחרות שם פרמאונט יפיצו את הסרט בקולנוע.

## קישורים חיצוניים

* 
#### ביקורות
* 
* 

## הערות שוליים

קטגוריה:ניו יורק בקולנוע
קטגוריה:סרטים אמריקאיים משנת 2021
קטגוריה:סרטי אמזון
קטגוריה:סרטי המשך אמריקאיים
קטגוריה:סרטי פרמאונט
קטגוריה:סרטי קומדיה
קטגוריה:סרטים שלא יצאו לאקרנים בעקבות מגפת הקורונה
מעל פסגת הר הצופים

[שמאל|ממוזער|350px|מילות השיר בשלט הנצחה למחברו ב[הגן הבוטני הלאומי|גן הבוטני הלאומי בהר הצופים בירושלים]]
"**מעל פסגת הר הצופים**" (ובשמו המקורי: "**ירושלים**") הוא שיר נודע שעיבד אביגדור המאירי על פי שיר יידי - בשם "חצות", שכתב ברוך שפיר ופורסם בקרקוב בשנת 1886. החלק שנודע ממנו בציבור הוא הבית הראשון והבית האחרון שלו, המבטאים כיסופים ומחויבות לירושלים ואמונה בביאת המשיח.

הבית השני בשיר מקונן על ריבוי העדות והסכסוכים בעם ישראל. בגרסה המולחנת הושמטו הבית השני והבית השלישי. בגרסה זו, שיר זה שימש (ועדיין משמש, בצד שירה של נעמי שמר, ירושלים של זהב) מעין המנון לירושלים.

אחד הביצועים הנודעים לשיר הוא ביצועו של יהורם גאון. ביצוע נוסף ביצע אבי בניון באלבומו אדם אחר.

הר הצופים מוזכר בשיר כמקום גאוגרפי שבשל הטופוגרפיה שלו, ניתן לראות ממנו את ירושלים, ומלבד זאת רומז שם ההר "צופים" לציפייה לישועה. המשמעות הזו של הר הצופים מוזכרת כבר במסכת שמחות: 

## ביצועים נוספים
*בשנת 2005 ביצעה השחקנית סיניה בן דור את השיר במסגרת הסדרה בצפר בפרק "זהירות טיול שנתי".
*בשנת 2022 ביצעו הזמרים אברהם פריד ועידן עמדי את השיר במסגרת טקס יום ירושלים.

## השיר בספרי תווים
* רפי פסחזון, תלמה אליגון-רוז (עורכים), **1000 זמר ועוד זמר**, חלק ד', עמ' 241, הוצאת כנרת, 1987. 
* עמנואל עמירן, יששכר מירון, ראובן סיון (עורכים), **בנבל עשור**, עמ' 6, משרד החינוך והתרבות, 1958. 
* אפרים יוריה (עורך), **שירון למצעד המחולות תשכ"ח**, עמ' 42, עיריית חיפה, 1968. 
* **משירי בית"ר**, עמ' 27, הוצאת בסער, שנה לא ידועה. 
* יעקב מאור, אפי ניב (עורכים), **יהורם גאון: אמצע הדרך**, עמ' 37, הוצאת מאור, 1984. 
* דן כנר (עורך), **ירושלים של שירים**, עמ' 78, הוצאת מאור, 1982. 
* מקס למפל (עורך), **שירה בציבור: בכינוסי בית הספר התיכון בירושלים**, עמ' 46, בית הספר התיכון בירושלים, 1948. 
* **לא נפסיק לשיר / שירון בית ספר: הציונות בראי זמר**, עמ' 8, בית הספר תמר רחל, 2000. 
* מישה בלכרוביץ' (עורך), **שירים משלנו: אתמול והיום**, עמ' 146, הוצאת כנרת, 1991. 

## קישורים חיצוניים
* מעל פסגת הר הצופים, בביצוע יהורם גאון, באתר יוטיוב
* מעל פסגת הר הצופים, בביצוע דוד רפאל בן-עמי, באתר יוטיוב (דקה 5:42)
* טלילה אלירם, [מפולין ועד הר הצופים – גלגולו של ניגון](https://www.biu.ac.il/hu/mu/min-ad/8-9/Talila-03-09.pdf?&~nfopt(fileDistorted=5715439685530168)), באתר אוניברסיטת בר-אילן
* מעל פסגת הר הצופים, במיזם "תרבות יהודית ישראלית"
* לדף השיר באתר הספרייה הלאומית
* 

## הערות שוליים

קטגוריה:שירי המאה ה-19
קטגוריה:שירי יהורם גאון
קטגוריה:שירים ביידיש
קטגוריה:שירים שתורגמו מיידיש לעברית
קטגוריה:שירים על הרים
קטגוריה:שירים על ירושלים
קטגוריה:הר הצופים
I-League

**ליגת ה-I-League ההודית** (בהינדי: आई-लीग) (בעבר נקראה הליגה הלאומית לכדורגל) היא ליגת המשנה של הכדורגל בהודו , מתחת לליגת ה-ISL. מסיבות מסחריות שמה הרשמי הוא "**Hero I-League**". כיום בליגה מתמודדות 12 קבוצות. הליגה נחשבה לליגה הבכירה בהודו, אך החל מעונת 2022/2023 הפכה ליגה זו לליגה השנייה בהודו, מתחת לליגת ה-ISL.

תחרות זו החלה את דרכה ב-1996 כליגה חובבנית/חצי מקצועית "**הליגה הלאומית לכדורגל**" (**NFL**), ולאחר מכן בנובמבר 2007 הפכה לליגה מקצועית. הליגה מותגה כליגה המקצוענית הראשונה אי פעם בכדורגל ההודי, עם מטרה להרחיב את מאגר השחקנים המקומיים על מנת לחזק את הנבחרת המקומית. בניגוד לליגת ה-ISL, בליגה יש מערכת תמורות (ירידות ועליות של קבוצות מהליגות הנמוכות), מהליגה הנמוכה יותר ה-"**I-League השנייה**".

מאז תחילת קיום הליגה, שבעה מועדונים שונים סיימו בתור אלופי הליגה, כאשר קבוצת מועדון הספורט דמפו היא שיאנית הזכיות עם 3 אליפויות.

## אלופות הליגה בעבר

## אליפויות לפי קבוצות (בלי NFL)

## קישורים חיצוניים

* 

## הערות שוליים

קטגוריה:הודו: כדורגל
הודו
קטגוריה:ליגות כדורגל משניות
De vogels van Holland

"**De vogels van Holland**" (בעברית: "**הציפורים של הולנד**") הוא שיר שבוצע על ידי הזמרת ההולנדית, יטי פרל. השיר ייצג את הולנד בהופעת הבכורה שלה באירוויזיון 1956. השיר נכתב על ידי הסופרת, אני שמידט והולחן על ידי המלחין, קור למיר. השיר הושר ראשון בסדר ההופעות של תחרות האירוויזיון, ובכך הפך לשיר הראשון שהושר אי פעם על בימת האירוויזיון.

## רקע
בדומה לשאר שירי התקופה, השיר אופיין בסגנון שאנסון צרפתי. השיר מדבר על שירת הציפורים בהולנד. מבצעת השיר, יטי פרל, מספרת כי "הציפורים בהולנד לומדים לשיר כבר בצעירותם כדי שיוכלו לחגוג את בואה של עונת האביב".

## באירווזיון
ב-24 במאי 1956, השיר בוצע על ידי פרל בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד, מעריצים רבים של התחרות טוענים כי השיר סיים במקום השלישי עם חמש נקודות. השיר השני של הולנד בתחרות, "Voorgoed voorbij", בוצע על ידי הזמרת קורי ברוקן.

## קישורים חיצוניים

## הערות שוליים

קטגוריה:שירי אירוויזיון 1956
קטגוריה:שירי הולנד באירוויזיון
קטגוריה:שירים בהולנדית
קטגוריה:שירים על בעלי כנף
קטגוריה:שירים על הולנד
Das alte Karussell

"**Das alte Karussell**" (בעברית: "**הקרוסלה הישנה**") הוא שיר שבוצע על ידי הזמרת השווייצרית, ליס אסיה. השיר ייצג את שווייץ בהופעת הבכורה שלה, באירוויזיון 1956. השיר הוכתב והולחן על ידי ג'ורג' בנץ סטאהל ונוצח על ידי פרננדו פאגי. השיר הושר שני בסדר ההופעות, לפני בלגיה ואחרי הולנד. השיר נחשב לשיר הראשון של שווייץ באירוויזיון.

## באירוויזיון
ב-24 במאי 1956, השיר בוצע על ידי אסיה בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד, מעריצים רבים של התחרות טוענים כי השיר סיים במקום הרביעי עם שלוש נקודות. השיר השני של שווייץ בתחרות, "Refrain", שבוצע גם הוא על ידי ליס אסיה.

## קישורים חיצוניים

## הערות שוליים

קטגוריה:שירי אירוויזיון 1956
קטגוריה:שירי שווייץ באירוויזיון
קטגוריה:שירים בגרמנית
ז'ראר ורטהיימר

**ז'ראר פול פיליפ ורטהיימר** (בצרפתית: **Gérard Paul Philippe Wertheimer**; נולד ב-17 באפריל 1951) הוא איש עסקים מיליארדר צרפתי יהודי, שמתגורר בניו יורק ובז'נבה, ובבעלותו תאגיד שאנל בשותפות עם אחיו, אלן ורטהיימר.

## ביוגרפיה
ורטהיימר נולד למשפחה יהודית, בנם של ז'אק ורטהיימר ואליאן פישר. סבו, פייר, ממייסדי חברת שאנל עם קוקו שאנל.

החברה מנוהלת על ידי אלן ורטהיימר שניהל את הרכישה של כמה מותגים שאינם שאנל, ביניהם ארס הלבשה תחתונה, אוכפי ומוצרי עור של טאנר קרול, והולנד אנד הולנד, יצרן נשק בריטי.

בבעלות האחים ורטהיימר כרמים צרפתים, כולל שאטו Rauzan-Ségla במארגו ושאטו הקנון בסנט-אמיליון, אשר שניהם זכו לביקורות נלהבות.

שני האחים חובבים רכיבה על סוסים, אשר ירשו והפעילו אורווה חשובה של סוסי מרוץ גזעיים מסוג ת'ורוברד, שהם מכנים La La Presle Farm או חוות ורטהיימר למרוצים בארצות הברית ובצרפת כשותפות ורטהיימר ופר.

## חיים אישיים
ורטהיימר נשוי, עם שני ילדים, גר בעיר ניו יורק ובשווייץ.

אשתו של ז'ראר, ולרי, פעילה בארגוני צדקה להגנה על ילדים.

ג'רארד ואחיו הם בעלי כרמים בצרפת ובעמק נאפה, קליפורניה.

## קישורים חיצוניים
* גביע מגדלי סוסים 2003

## הערות שוליים

קטגוריה:אנשי עסקים יהודים שווייצרים
קטגוריה:מיליארדרים צרפתים
קטגוריה:אנשי עסקים יהודים צרפתים
קטגוריה:צרפתים שנולדו ב-1951
קטגוריה:שאנל: אישים
אלן ורטהיימר

**אלן ורטהיימר** (בצרפתית: **Alain Wertheimer**; נולד ב-28 בספטמבר 1948) הוא איש עסקים ומיליארדר יהודי- צרפתי, המתגורר בעיר ניו יורק. בבעלותו תאגיד שאנל, עם אחיו ז'ראר ורטהיימר.

## ראשית חייו
ורטהיימר נולד ב-28 בספטמבר 1948, למשפחה יהודית, בנם של ז'אק ורטהיימר ואליאן פישר. סבו, פייר, ממייסדי שאנל עם קוקו שאנל.

## קריירה
ורטהיימר הוא הבעלים המשותף והיו"ר של שאנל.

החברה הפרטית מנוהלת על ידי אלן, שעמד בראש רכישת מספר מותגים שאינם שאנל, ביניהם ארס הלבשה תחתונה וחוף, אוכפי טאנר קרולה ומוצרי עור, והולנד והולנד, יצרנית נשק בריטית.

בבעלות האחים ורטהיימר כרמים צרפתים כולל שאטו Rauzan-Ségla במארגו, ושאטו הקנון בסנט-אמיליון, אשר שניהם זכו לביקורות נלהבות.

שני האחים חובבים רכיבה על סוסים, שירשו והפעילו גם אורווה חשובה למרוצי סוסים גזעיים שהם מכנים La La Presle או חוות ורטהיימר למרוצים בארצות הברית והיא ידועה כשותפות ורטהיימר ופר בצרפת.

## חיים אישיים
ורטהיימר נשוי, עם שלושה ילדים, גר בעיר ניו יורק.

אלן ואחיו הם בעלי כרמים בצרפת ובעמק נאפה, קליפורניה.

## הערות שוליים

קטגוריה:יהודים צרפתים
קטגוריה:מנכ"לים צרפתים
קטגוריה:מיליארדרים צרפתים
קטגוריה:דירקטורים צרפתים
קטגוריה:צרפתים שנולדו ב-1948
קטגוריה:שאנל: אישים
סטניסלב קראפוחין

**סטניסלב אוונירוביץ' קראפוחין** (ברוסית: **Станислав Авенирович Крапухин**; נולד ב-28 במרץ 1998) הוא כדורגלן רוסי, המשחק במועדון ריגה בעמדת החלוץ.

## קריירת מועדונים
קראפוחין נולד בסנקט פטרבורג וגדל בנפת פרימורסקי, ליד תחנת הרכבת התחתית פיונרסקאיה. אביו עבד כמהנדס, אמו עקרת בית. יש לו שני אחים גדולים כמו גם אחות צעירה ואח צעיר ממנו. כל המשפחה עוסקת בספורט: שני אחיו שיחקו כדורגל במשך זמן רב, אח נוסף בכדוריד, אחותו היא מתעמלת אמנותית. בהשראת אחד האחים הגדולים נכנס לכדורגל ושיחק בקולומיאגי.

בעונת 2016 שיחק בליגה המקצוענית, תחילה בקבוצת הנוער ולאחר מכן זומן לשחק במדי זניט-2 סנקט פטרבורג. הוא שיחק ב מול מועדון מטבר והוכיח את עצמו כחלוץ כשרוני.

את הופעת הבכורה שלו בליגה הלאומית הרוסית בכדורגל במדי זניט-2 ערך ב־8 במרץ 2017 במשחק נגד ניפטכימיק ניז'נקאמסק. הוא שיחק תקופה מסוימת בסיביר בנובוסיבירסק ובטומסק.

ב־2019 מאמן זניט-2, ולדיסלב רדימוב  היה זה שהחדיר בו השראה ומוטיבציה לשחק טוב יותר כשחזר לזניט. בעונת 2020 קראפוחין כבש 14 שערים ב־16 משחקים בליגה המקצוענית במדי זניט-2. בשל כך הוא הוזמן לסגל הקבוצה הבוגרת בנובמבר 2020 וערך את הופעת הבכורה שלו בזניט במשחק הפרמייר-ליג הרוסי מול אחמט גרוזני ב־21 בנובמבר, כשהחליף את אלכסנדר ירוחין בדקה 87.

באוגוסט 2021 חתם בריגה מליגת העל הלטבית.

## קישורים חיצוניים

* 
* פרופיל, באתר ליגת העל הרוסית בכדורגל
* פרופיל, באתר הליגה הלאומית בכדורגל
* פרופיל, באתר זניט סנקט פטרבורג

## הערות שוליים

קטגוריה:כדורגלני ריגה
קטגוריה:כדורגלני זניט סנקט פטרבורג
קטגוריה:כדורגלני טום טומסק
קטגוריה:חלוצי כדורגל רוסים
קטגוריה:רוסים שנולדו ב-1998
טונינה טוריאלי

**טונינה טוריאלי** (באיטלקית: **Tonina Torrielli**; נולדה ב-22 במרץ 1934) היא זמרת איטלקייה.

## קריירה
בשנת 1956, טוריאלי השתתפה בקדם האיטלקי לאירוויזיון 1956, "פסטיבל סן רמו". טוריאלי זכתה בפסטיבל במקום השני, ונבחרה לייצג את איטליה, עם הזמרת האיטלקייה פרנקה ריימונדי, באירוויזיון. ב-24 במאי באותה השנה, טוריאלי הופיעה על בימת התחרות, עם השיר "Amami se vuoi". טוריאלי שובצה אחרונה בסדר ההופעות, והופיעה אחרי לוקסמבורג. מיקומה הסופי של טוריאלי אינו ידוע היות שמארגני התחרות הכריזו על הזוכה בלבד. כמה מעריצי אירוויזיון ברחבי העולם טוענים כי טוריאלי סיימה במקום השישי עם שתי נקודות, אך הדבר לא אושר על ידי מארגני התחרות.

בשנת 1958, טוריאלי ניסתה שוב לייצג את ארצה באירוויזיון. היא השתתפה בפסטיבל סן רמו לשנת 1985, עם השיר "Mille volte" והשיר "L'edera" (שהושר עם הזמרת נילה פיצי). היא זכתה במקום התשיעי והשני בהתאמה ולא נבחרה לייצג את איטליה באירוויזיון.

## קישורים חיצוניים

## הערות שוליים

קטגוריה:זמרות איטלקיות
קטגוריה:זמרות פופ
קטגוריה:משתתפי פסטיבל סן רמו 1956
קטגוריה:משתתפי פסטיבל סן רמו 1957
קטגוריה:משתתפי פסטיבל סן רמו 1958
קטגוריה:משתתפי פסטיבל סן רמו 1959
קטגוריה:משתתפי פסטיבל סן רמו 1960
קטגוריה:משתתפי פסטיבל סן רמו 1961
קטגוריה:משתתפי פסטיבל סן רמו 1962
קטגוריה:משתתפי פסטיבל סן רמו 1963
קטגוריה:משתתפי אירוויזיון 1956
קטגוריה:נציגי איטליה באירוויזיון
קטגוריה:איטלקיות שנולדו ב-1934
קטגוריה:איטלקים שנולדו ב-1934
לובומיר גולדן

**לובומיר גולדן** (בסלובקית: **Ľubomír Guldan**; נולד ב-30 בינואר 1983 בבאנסקה ביסטריצה) הוא כדורגלן עבר סלובקי ששיחק בעמדת הבלם.

## קריירה
לאחר מספר עונות בקבוצה סלובקית, לובומיר גולדן עבר בשנת 2007 לתון השווייצרי. בשנת 2009 הוא חזר לסלובקיה ונקלט במועדון מ.ש.ק. ז'ילינה. עם קבוצתו הוא זכה באליפות הליגה בעונת 2009/2010. בקיץ 2011 הוא עבר למועדון הבולגרי לודוגורץ ראזגרד. בסיום העונה לובומיר גולדן זכה עם הקבוצה באליפות הליגה ובגביע והוא שיחק בבולגריה עונת אליפות נוספת. בשנת 2013 הוא עבר לפולין בה משחק בזגלבי לובין.

לובומיר גולדן היה חבר של נבחרת סלובקיה עד גיל 20 שהשתתפה באליפות האולם והודחה בשמינית הגמר על ידי ברזיל. בשנים 2012–2013 הוא היה משחק בנבחרת הבוגרת של ארצו.

## קישורים חיצוניים

קטגוריה:כדורגלנים סלובקים
קטגוריה:מגני כדורגל סלובקים
קטגוריה:באנסקה ביסטריצה: כדורגלנים
קטגוריה:כדורגלני תון
קטגוריה:כדורגלני מ.ש.ק. ז'ילינה
קטגוריה:כדורגלני לודוגורץ ראזגרד
קטגוריה:כדורגלני זגלמביה לובין
קטגוריה:כדורגלני נבחרת סלובקיה
קטגוריה:סלובקים שנולדו ב-1983
פורד פמפה

**פורד פמפה** (באנגלית: **Ford Pampa**) הוא טנדר בסגנון **Coupé utility**  אשר יוצר בין השנים 1982–1997 בברזיל על ידי יצרנית הרכב Ford Motor Company Brasil Ltda, חברת בת של קונצרן הרכב פורד.

## "פורד פמפה"
* יוצרו 266,656 יחידות.
* במשך מספר שנים הוביל "פורד פמפה" בראש טבלת המכירות של טנדרים "Coupé utility" בברזיל.
* מנוע קדמי, סוגי הנעה: הנעה קדמית 4x2, הנעה כפולה 4x4.
* סוגי מנוע: מנועי בנזין, מנועי אתנול .
* הדיפרנציאל של "פורד פמפה" נלקח מדגם פורד קורסל כדי להשתמש טוב יותר בכוח המנוע. היה לדגם ה"פורד פמפה" גם המתלה הקדמי של ה"פורד קורסל", עם קפיצים נוקשים יותר ובולמי זעזועים לתמיכה בעומסים גדולים יותר. לפיכך, "פורד פמפה" הייתה מושלמת להובלת מטענים עד 620 ק"ג.
* בשנים 1984, 1986, ו-1992 עבר דגם ה"פורד פמפה" מתיחות פנים.

### דגמים
* "Pampa L".
* "Pampa GL".
* "Pampa Ghia".
* "Pampa 4x4".

## תאוצות
* תאוצה בין 0–100 היא 17.5 שניות (מנוע 1,555 סמ"ק המפיק 90 כ"ס ב-5,600 סל"ד, מנוע בנזין, דגם "Pampa L").
* תאוצה בין 0–100 היא 14.7 שניות (מנוע 1,596 סמ"ק המפיק 80 כ"ס ב-5,600 סל"ד, מנוע בנזין, דגם "Pampa L").
* תאוצה בין 0–100 היא 15.1 שניות (מנוע 1,555 סמ"ק המפיק 73.3 כ"ס ב-4,800 סל"ד, מנוע אתנול, דגם: "Pampa L", דגם: "Pampa Ghia").
* תאוצה בין 0–100 היא 15.6 שניות (מנוע 1,555 סמ"ק המפיק 72 כ"ס ב-5,200 סל"ד, מנוע בנזין, דגם "Pampa GL").
* תאוצה בין 0–100 היא 14.1 שניות (מנוע 1,596 סמ"ק המפיק 90 כ"ס ב-5,600 סל"ד, מנוע אתנול, דגם "Pampa GL").
* תאוצה בין 0–100 היא 20.0 שניות (מנוע 1,555 סמ"ק המפיק 62.7 כ"ס ב-5,200 סל"ד, מנוע בנזין, דגם "Pampa 4x4").

## גלריה

קובץ:Ford Pampa 1,6 Alcool in Brazil.jpg | "פורד פמפה"
קובץ:Ford Pampa 1,6 Alcool in Brazil - rear.jpg | "פורד פמפה"
קובץ:Porto Alegre sem comentários 2014-02-11.JPG | "פורד פמפה"


## ראו גם
* פורד
* פורד דל-ריי
* פורד Versailles

## קישורים חיצוניים

* 

## הערות שוליים

קטגוריה:טנדרים
קטגוריה:דגמי מכוניות שהושקו ב-1982
פמפה
קטגוריה:כלי רכב המיוצרים בברזיל
קתי מאנינג

**קתי אלן מאנינג** (באנגלית: **Kathy Manning**; נולדה ב-3 בדצמבר 1956) היא עורכת דין ופוליטיקאית יהודייה-אמריקאית המכהנת כחברת בית הנבחרים של ארצות הברית מטעם מחוז הקונגרס השישי של קרוליינה הצפונית. היא אחת מחברות הקונגרס שנבחרו בבחירות 2020, ושנתיים לפני כן הייתה המועמדת הדמוקרטית לייצוג מחוז הקונגרס ה-13 של קרוליינה הצפונית במהלך בחירות של 2018.

## ביוגרפיה
מאנינג נולד בדטרויט שבמישיגן למשפחה יהודית. אביה עבד בחברת פורד במשך ארבעים שנה, ואמה הייתה מורה בבית ספר ציבורי באזור מגוריה. מאנינג למדה באוניברסיטת הרווארד ובבית הספר למשפטים באוניברסיטת מישיגן.

לאחר שהשלימה את לימודיה הגבוהים היא כיהנה כמנהלת בארגון הפדרציות היהודיות בצפון אמריקה.

בבחירות 2018 התמודדה מאנינג נגד חבר הקונגרס המכהן טד באד על מושב בבית הנבחרים של ארצות הברית מטעם מחוז הקונגרס ה-13 של קרוליינה הצפונית, באותה העת המחוז השתרע מהפרוורים הצפוניים של שארלוט עד לגרינסבורו, מאנינג הפסידה לבאד שניצח ברוב של כ-51% מהקולות לעומת 45% למאנינג.

שנתיים לאחר מכן, בבחירות 2020, ניצחה מאנינג בפריימריז הדמוקרטים וגם בבחירות הכלליות. היא גברה על המועמדת הרפובליקנית לי היווד כשגרפה כ-62% מקולות הבוחרים. היא הושבעה לתפקידה ב-3 בינואר 2021 עם התכנסות הקונגרס ה-117 של ארצות הברית. מאנינג היא הדמוקרטית הראשונה שמייצגת מחוז קונגרס זה מאז 1985.

מאנינג נחשבת על ידי העיתונות כאחת מחברות הקונגרס הפרו-ישראליות ביותר במפלגה הדמוקרטית וזאת לצד חברים נוספים במפלגתה.

## קישורים חיצוניים

* 

* 

## הערות שוליים

קטגוריה:חברות בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:יהודיות חברות בית הנבחרים של ארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בוגרות בית הספר למשפטים באוניברסיטת מישיגן
קטגוריה:בוגרי בית הספר למשפטים באוניברסיטת מישיגן
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
וינסנט קורדה

**וינסנט קורדה** (במקור **וינצה קלנר**, בהונגרית: **Korda Vincent**; טורקווה, 22 ביולי 1897 – לונדון, 4 בינואר 1979) היה מעצב תפאורה יהודי-הונגרי, צייר. אחיהם של הבמאים אלכסנדר קורדה וזולטאן קורדה. אשתו הייתה השחקנית גרטרוד מסגרוב.

## קורות חיים
וינסנט קורדה נולד במשפחה יהודית כבנם השלישי של הנריק קלנר, פקיד נושא משרה כמנהל אחוזה ושל ארנסטינה וייס. אֶחיו היו שאנדור (אלכסנדר) קורדה הבכור וזולטאן קורדה. זולטאן למד בבית ספר מקצועי ואחר כך באוניברסיטה ההונגרית לאמנויות יפות. הוא טיפח את שאיפותיו הציוריות. כסטודנט של בלה איוואני-גרינוולד הוא הציג כישרון רציני בקרית האמנים בעיר קצ'קמט וניבאו לו עתיד אומנותי גדול. הוא התגורר בווינה, באיטליה (פירנצה), בקרית האמנים בבאיה מארה ובפריז. אחת מעבודותיו המפורסמות ביותר הוא דיוקנו של המשורר ההונגרי הגדול, אטילה יוז'ף.

מאוחר יותר, בעקבות המסורת המשפחתית, גם הוא התחייב לקולנוע. בהזמנת אחיו, אלכסנדר קורדה, שכבר היה אז סמכות קולנועית רצינית, אלכסנדר קורדה עבר לבריטניה כמעצב תפאורה. כ"חימום" הוא היה עוזרו של אלפרד יונג (היה מעצב הפקות יליד גרמניה שבילה חלק גדול מהקריירה שלו בעבודה בתעשיית הקולנוע הבריטית), ואחר כך הפך לעצמאי. בשנת 1939, לאחר שהוכיח שוב ושוב את כוח הדמיון החזותי שלו ואת מקוריות הרעיונות החזותיים שלו, שלא לדבר על הידע הטכני הווירטואוזי והתחכום הידוע שלו, הופקד על תפקיד המנהל האמנותי ב-London Film. בין השנים 1946 עד 1959 עבד עבור British Lion Films.

הוויזואליות התוססת שלו ייצגה כמה ז'אנרים וסגנונות. הוא הצליח ליצור אווירה על בד של תקופות שחלפו באותה מידת אותנטיות כמו אקזוטיות מודרנית והן אווירת הרפתקאות, אווירה של דרמות חברתיות וקומדיות. רבים מנופיו התעוררו לחיים בציור.

## סרטיו

## עבודותיו

* לימודי עירום נשים (1921)
* שני עירומים (1923)
* פינת סטודיו עם כיסא קש (1925)
* טבע דומם עם כדים (1926)
* גבר מעשן (1930)

## פרסים

* פרס אוסקר לעיצוב ההפקה הטוב ביותר (1941) ה**גנב מבגדאד**

## קישורים חיצוניים

* http://www.kieselbach.hu/s-693&korda+vince.html
* http://www.hung-art.hu/frames.html?/magyar/k/korda/index.html
* גלריה נובל
* וינסנט קורדה ב PORT.HU    
* מייקל קורדה: בני המזל. רומן על חיי האחים קורדה 1983
* טלפי קטלין: וינסנט קורדה. מסלול חיים אמנותי בקסמי יופי ;  2000

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמנים יהודים הונגרים
קטגוריה:ציירים יהודים הונגרים
קטגוריה:זוכי אוסקר
קטגוריה:בוגרי האוניברסיטה ההונגרית לאמנויות יפות
קטגוריה:מהגרים מהונגריה לממלכה המאוחדת
קטגוריה:ציירים יהודים בריטים
קטגוריה:אמנים יהודים בריטים
קטגוריה:טורקווה: אישים
קטגוריה:הונגרים שנולדו ב-1897
קטגוריה:הונגרים שנפטרו ב-1979
ציפור על תיל

**ציפור על תיל** (באנגלית: **Bird on a Wire**) הוא סרט פעולה אמריקאי משנת 1990 בבימויו של ג'ון בדהאם, עם מל גיבסון וגולדי הון בתפקידים הראשיים.

שם הסרט הוא בהשראת שירו המפורסם של לאונרד כהן "ציפור על תיל" המושמע ומושר במהלך העלילה.

חלק גדול מהסרט צולם בקולומביה הבריטית, בעיקר בוונקובר ובוויקטוריה. גבר שעזר להרשיע סוכן FBI, מקבל זהות חדשה. אחרי 15 שנה הוא נאלץ להימלט כשעולים על עקבותיו, וכשסוכנים שחברו לאנשי פשע מנסים ללכוד אותו.

הסרט התקבל בביקורות מעורבות אך זכה להצלחה מסחרית.

## תקציר העלילה
יוג'ין סורנסטון (דייוויד קאראדין), סוכן לשעבר של המנהל לאכיפת הסמים משתחרר לאחר 15 שנות מאסר על הברחת סמים. בחוץ מחכה לו חברו, דיגס (ביל דיוק) שהצליח להתחמק מתפיסה. מטרתם היא למצוא ולחסל את ריק ג'רמין (מל גיבסון) שהסגיר אותו ונמצא מאז בתוכנית להגנת עדים.

ריק החליף כתובות, שמות ועבודות שונות. כעת הוא עובד בשם בדוי בתחנת דלק ומוסך בדטרויט. ארוסתו לשעבר, מריאן גרייבס (גולדי הון) היא כעת עורכת דין מצליחה ועשירה. היא מזהה אותו בתחנת הדלק אבל הוא מכחיש. ריק מתקשר לאיש הקשר האחראי שלו ב־FBI, לו בירד (ג'ף קורי), אך מתברר לו שהוא הוחלף בג'ואי ויברן (סטפן טובולסקי). ריק מספר לוויברן על חששוויו שהתגלה אבל אינו יודע שוויברן הוא סוכן מושחת שמשתף פעולה עם הפושעים. ויברן מעתיק את פרטיו של ריק על תקליטון ומוחק אותו מתכנת הגנת העדים.

בלילה מגיעה מריאן לתחנת הדלק כדי להשקיף על ריק ובאותו רגע מגיעים סורנסון ודיגס לחסל אותו. הוא מצליח להימלט למכוניתה של מריאן אך הפושעים הורגים את בעל התחנה ומעלים אותה באש.

מכאן מתחיל מרדף של הפושעים אחרי ריק ומריאן שמצטרפת אליהם המשטרה לאחר שהפושעים האשימו את ריק ברצח בעל התחנה ובהעלתה באש.

מטרתו של ריק היא להגיע לביתו של לו בירד כדי להוכיח את חפותו. בדרך הוא מגיע לסלון היופי בו עבד ומצליח לקבל את פנקס הכתובות שהשאיר. המשטרה רודפת אחרים בסמטאות הרובע הסיני כשהם רכובים על אופנוע. לבסוף הם מגיעים לחווה של הווטרינרית רייצ'ל וארני (ג'ואן סאברנס), שם עבד ריק בעבר ורייצ'ל שולפת קליע מישבנו. הסוכן ויברן מוסר את פרטי המקום לפושעים והם שולחים הליקופטר לחסל אותם. ברגע האחרון מצליח ריק להתניע מטוס קל ושניהם עולים עליו. מתפתח מרדף בין המטוס להליקופטר שבסופו מתנגש ריק קלות ברוטור של ההליקופטר שצונח ועולה בלהבות.

לבסוף מגיעים ריק ומריאן לביתו של לו בירד אבל מתברר להם שהוא לוקה במחלת אלצהיימר ולא זוכר דבר.

בירד מייעץ להם להסתתר בגן החיות. ריק שעבד שם בעבר מצליח לחדור לגן ובעקבותיו סורנסון, דיגס וויברן. מתפתח מרדף עוצר נשימה שבסופו דיגס נטרף על ידי אריות, ויברן נטרף על ידי תנינים וסורנסון נטרף על ידי טיגריסים.

ריק ומריאן משלימים זה עם זו ושטים ביאכטה לאיים הקריביים עם תוכנית להתחתן ולהקים משפחה.

## צוות השחקנים הראשי

## קישורים חיצוניים

* קדימון לציפור על תיל, באתר יוטיוב
* ציפור על תיל, באתר TCM

קטגוריה:סרטי 1990
קטגוריה:סרטים אמריקאיים
קטגוריה:סרטים באנגלית
קטגוריה:סרטי אולפני יוניברסל
קטגוריה:סרטי פעולה אמריקאיים
קטגוריה:סרטי פשע אמריקאיים
קטגוריה:סרטי מרדף אמריקאיים
קטגוריה:סרטי קומדיה רומנטית
קטגוריה:סרטים עם מוזיקה מאת הנס צימר
קטגוריה:סרטי ג'ון בדהאם
קטגוריה:דטרויט בקולנוע
וילהלם קמפאוזן

**וילהלם קמפאוזן** (גרמנית: **Wilhelm Camphausen**; 8 בפברואר 1818 – 18 ביוני 1885) היה צייר קרבות מבית הספר בדיסלדורף.

## ביוגרפיה
קמפאוזן, נולד ביום מות אביו וילהלם קמפאוזן. הוא השלים את הכשרתו לציור אצל אלפרד רתל ונכנס לאקדמיה של דיסלדורף בשנת 1834. שירותו הצבאי, אותו השלים עם ההוסרים, עיצב את חייו העתידיים - הוא נשאר קשור לציור צבאי כל חייו. לאחר שסיים את כיתת המאסטר של דיסלדורף אצל וילהלם פרידריך שדו בשנת 1850, הוא צייר לראשונה סצנות קרב היסטוריות, שבלטו בשל עיצוב הפרטים הריאליסטי שלהן. הוא זכה לתהילה רבה בעקבות דיוקנאות הרכיבה של הקייזר וילהלם פרידריך השני. בשנת 1859 מונה קמפאוזן לפרופסור באקדמיה לאמנות.

יחד עם גוסטב יאקוב קנטון, הנרי ריטר, רודולף יורדן, הנס גודה, רודולף פון נורמן ופרדריק ניקולאי ינסן, הקים קמפאוזן את הקבוצה הדמוקרטית והביקורתית מבחינה אקדמית בשנת 1844, ששמה מורכב מאותיותיהם הראשונות של החברים. קבוצה זו נחשבת כמבשרת אגודת האמנים מלקסטן, שנוסדה בשנת 1848, אליה השתייך. הוא לקח חלק פעיל, בהצגות התיאטרון ובפסטיבלים וכן בהפקת טיוטות לתלבושות וקישוטים. בשנת 1845 פרסמו קמפאוזן והנרי ריטר איורים של תשעה עשר ציירי דיסלדורף בסטודיו שלהם.

קמפאוזן השתתף כצייר צבאי במלחמת צרפת–פרוסיה בשנת 1870/71. אחד מתלמידיו היה צייר הקרב הרמן דה בו. תלמידה נוספת הייתה אימוג'ן רובינסון מורל.

## משפחה
הוריו של קמפאוזן היו וילהלם ( 1781- 1818) ואליז ( 1790- 1869) קמפאוזן.

וילהלם קמפהאוזן התחתן ב־1844 לאנטוניה גבריאלה שרלוט נימאייר (1824–1893), בתו של הרופא קרל אדוארד נימאייר (1792–1838), נכדתו של התאולוג והפוליטיקאי אוגוסט הרמן נימאייר. אחותה מריאן וילהלמין נימאייר-אימרמן-וולף (1819–1886) נישאה לסופר קרל לברכט אימרמן.

ב־14 במאי 1848 נולדה בתם אליז אנה, שלימים התחתנה עם הצייר פרדיננד הופה. גם בנה קורט הופה-קמפאוזן הפך לצייר. הבן פליקס קמפהאוזן (1854–1910) למד באקדמיה לאמנות בדיסלדורף בין השנים 1872–1873.

## גלריה

File:Battle of Mohács 1687.jpg| קרב מוהאץ' 1697

File:1877 Camphausen Otto von Bismarck geleitet Kaiser Napoleon III anagoria.JPG | ביסמרק יוצא לעבר נפוליאון השלישי

File:BismarckundNapoleonIII.jpg | ביסמרק ונפוליאון השלישי

File:Empress-maria-theresia-on-horseback-inspecting-austrian-troops-wilhelm-camphausen.jpg | מריה תרזה סוקרת משמר אוסטרי


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1818
קטגוריה:גרמנים שנפטרו ב-1885
פורד מוסטנג מאך-אי

**פורד מוסטאנג מאך-אי** (באנגלית: **Ford Mustang Mach-E**) הוא קרוסאובר SUV חשמלי מתוצרת פורד, שהתחיל להימכר במהלך שנת 2021. זוהי המכונית החשמלית הראשונה מתוצרת החברה.

במבחן הבטיחות שערך היורו NCAP קיבלה המוסטנג מאך-אי מקסימום של חמישה כוכבי בטיחות.

## תכנון ופיתוח
חברת פורד הכריזה בחודש נובמבר 2019 על הדגם חשמלי שישא את הלוגו של סוס הפוני ואת השם של סדרת הפורד מוסטנג. המכונית בנויה על פלטפורמת GE1 (Global Electrified 1) המבוססת על פלטפורמת C2 בה נעשה שימוש בדור הרביעי של פורד פוקוס. המוסטאנג מאך-אי מיוצרת עם מספר יחידות הנעה ורמות גימור שונות. רמת הגימור הבסיסית (סלקט) מגיעה עם הספק של 266 כוח סוס וטווח נסיעה ללא טעינה של 340 ק"מ. הגרסה המהודרת ביותר תקרא GT ותהיה בעלת הספק של 480 כוח סוס וטווח נסיעה ללא טעינה של 402 ק"מ.

הרכבת המכונית מתבצעת במפעלי פורד במקסיקו, מתוך מטרה להגדיל את רווחי החברה על הדגם החשמלי. החברה שוקלת לייצר מכוניות גם בסין.

בחודש יולי 2021 נכנס הרכב לספר השיאים של גינס לאחר שקבע שיא ליעילות טווח נסיעה חשמלי. שלושה נהגים השלימו נסיעה של 1,344 ק"מ, במהלכה עצר הרכב לשתי הטענות שארכו ביחד 45 דקות. מהירות הנסיעה הממוצעת הייתה 50 קמ"ש והנסיעה נמשכה כ-27 שעות

## דגמים מיוחדים
;מאך-אי 1400
חטיבת הביצועים בפורד, בשיתוף עם סדנת השיפורים RTR, הציגו ביולי 2020 גרסה ספורטיבית במיוחד של המאך-אי. במכונית יש שבעה מנועים חשמליים, ארבעה מאחור, שלושה מלפנים. הם מחוברים מכנית דרך גל הינע ודיפרנציאל מרכזי המאפשר חלוקת כוח משתנה והספק כולל של 1,400 כוח סוס.

## קישורים חיצוניים

* 

## הערות שוליים

מוסטנג מאך-אי
לובאספטונה

**לובאספטונה** (בהונגרית: **Lovászpatona**) הוא כפר במחוז וספרם שבמרכז הונגריה.
כמו יישובים רבים באירופה גם בלובאספטונה מספר התושבים נמצא בירידה. כך, בשנת 1990 היה מספר התושבים 1,380 ובשנת 2020 רק 1,081 תושבים.

## יהודי לובאספטונה
בלובאספטונה חיו יהודים בתקופות זמן שונות. ובמקום קיים בית קברות יהודי.

## קישורים חיצוניים

*  

## הערות שוליים

קטגוריה:הונגריה: כפרים
יאיר ורטהיימר

**יאיר ורטהיימר** (נולד ב-3 בנובמבר 1955) הוא טניסאי עבר ישראלי. אלוף ישראל בטניס (1976) וחבר נבחרת ישראל, ייצג את ישראל במשחקי אסיה (טהראן 1974) וזכה במדליית הזהב בזוגות מעורבים ביחד עם פאולינה פלד.

## ביוגרפיה

### 1974
#### אלוף אסיה
במשחקי אסיה שנערכו בטהראן, איראן בספטמבר אותה שנה זכה ורטהיימר במדליית זהב בטורניר לזוגות מעורבים ביחד עם פאולינה פלד לאחר שצמד הטניסאים מסין לא התייצב למשחק הגמר.

### 1975
בכינוס הפועל העשירי שנערך בתל אביב במאי 1975 זכה ורטהיימר בשתי מדליות, זהב וכסף. מדליית זהב בטורניר זוגות גברים ביחד עם יוסף שטבהולץ לאחר ניצחון במשחק הגמר ב-3 מערכות. מדליית כסף בגברים לאחר שהפסיד במשחק הגמר ליהושע שלם בשתי מערכות (7-5, 6-4).

### 1976
#### אלוף ישראל
באליפות ישראל שנערכה בשנת 1976 זכה ורטהיימר בתואר לגברים.

### 1978
בשנת 1978 מלגת לימודים והחל ללמוד מנהל עסקים באוניברסיטת קליפורניה בברקלי בארצות הברית ושם שיחק בקבוצת הטניס של האוניברסיטה.

### [[גביע דייוויס]]
ורטהיימר החל להשתתף בנבחרת גביע דייוויס של ישראל בשנת 1972 ושיחק עד לשנת 1980. הוא השתתף ב-12 טורנירים ובמאזנו 6 ניצחונות ו-4 הפסדים ביחידים ו-5 ניצחונות ו-6 הפסדים בזוגות ובסך הכל 11 ניצחונות ו-10 הפסדים.

## סניורים
השתתף בתחרויות סניורים שנערכו בישראל, במשך שנים רבות.

## חיים אישיים
ורטהיימר חזר לישראל בסיום לימודיו בארצות הברית ועבד במשך כשנתיים כמאמן ראשי באקדמיית הטניס שהוקמה במרכז לטניס ברמת השרון. הוא סיים את לימודיו לתואר שני באוניברסיטת תל אביב.

ורטהיימר עוסק בתחום שוק ההון והפיננסים.

## קישורים חיצוניים

* איפה הוא היום: יאיר ורטהיימר, באתר איגוד הטניס בישראל

## הערות שוליים

קטגוריה:אלופי ישראל בטניס
קטגוריה:אלופי אסיה ישראלים
קטגוריה:בוגרי אוניברסיטת קליפורניה בברקלי
קטגוריה:ישראלים שנולדו ב-1955
קרחון ג'פרז

**קרחון ג'פרז** או **קרחון ג'פרס** (באנגלית: **Jeffers Glacier**) הוא קרחון הממוקם ברכס הרי אולימפיק, בשטח הפארק הלאומי אולימפיק, במחוז ג'פרסון במדינת וושינגטון, שבארצות הברית. 

הקרחון ממוקם 4 קילומטרים דרומית-מזרחית להר אולימפוס. 

מוצאו של הקרחון בקיר ראשי של קרקס קרחוני, בגובה של 1,800 מטרים מעל פני הים. 

אורכו של הקרחון 0.56 קילומטרים. 

גובהו הממוצע של הקרחון 1,724 מטרים מעל פני הים.

הקרחון זורם לכיוון דרום, ויורד לגובה של 1,500 מטרים מעל פני הים. בשפכו של הקרחון מצוי מפל קרח. מי הקרחון הנמסים זורמים לנהר קוויטס. 

## היסטוריה
### מקור השם

שמו של הקרחון ניתן לו על ידי ועדת השמות הגאוגרפיים של ארצות הברית, בהמלצת שירות היערות של ארצות הברית.

הקרחון נקרא על שם הצלם ג'וזף ג'פרז (Joseph Jeffers), תושב העיר אולימפיה הסמוכה, שטיפס על הקרחון עם בנו, ונפל לתוך בקע קרחוני בסמוך למיקום הקרחון, ב-24 באוגוסט 1924. 

## לקריאה נוספת

• United States Geographic Board, **[https://books.google.co.il/books?id=cV1wnLcPmmQC&pg=RA11-PP25&lpg=RA11-PP25&dq=%22Jeffers+Glacier%22&source=bl&ots=Rufwo5aCM3&sig=ACfU3U2tsFVYa8TArLkUjncK0faC7GscdA&hl=en&sa=X&ved=2ahUKEwjU9qTw-O3tAhVUQkEAHRi1DPA4HhDoATAJegQICxAC#v=onepage&q=%22Jeffers%20Glacier%22&f=false Decisions of the United States Geographic Board]**

• Olympic Mountain Rescue, **[https://books.google.co.il/books?id=b77jKkVpgmgC&pg=PA182&lpg=PA182&dq=%22Jeffers+Glacier%22&source=bl&ots=N9vkMgryOc&sig=ACfU3U1SyjtReM15Q4WLNYgbbn-utCNRsQ&hl=en&sa=X&ved=2ahUKEwjUxczl9-3tAhXTQUEAHWjbA8w4FBDoATAIegQICRAC#v=onepage&q=%22Jeffers%20Glacier%22&f=false Olympic Mountains: A Climbing Guide]**' P 182

## קישורים חיצוניים

* קרחון ג'פרז באתר הסקר הגאולוגי של ארצות הברית
* מפה טופוגרפית של אזור קרחון ג'פרז
* מפת אזור קרחון ג'פרז
* תצלום לוויין של אזור קרחון ג'פרז
* קורות חייו של ג'וזף ג'פרז

## הערות שוליים

ג'פרז
ג'פרז
תקופת המתנה

**תקופת המתנה** (באנגלית: **Waiting period**) היא פרק זמן שבין הגשת בקשה לפעולה במגוון תחומים לבין יציאתה הסופית אל הפועל.

בארצות הברית, המונח משמש בדרך כלל בהתייחס לפיקוח על מכירת ורכישת נשק, הפלות מלאכותיות ורישיונות נישואים (Marriage license ). חלק ממדינות ארצות הברית מחייבות אדם להמתין מספר מוגדר של ימים לאחר שרכש או הזמין כלי נשק מהמוכר בטרם שם את ידו עליו, לאחר הגשת בקשה לביצוע הפלה מלאכותית או לאחר הגשת בקשה לרישיון נישואים.

בעת רכישת פוליסות ביטוח חדשות, במיוחד ביטוח בריאות וביטוח חיים נדרשת תקופת אכשרה – תקופה שבה לא יינתן שיפוי לפי הפוליסה, כדי למנוע מצב שבו המבוטח רוכש את הפוליסה לאחר שכבר ידוע לו על בעיה רפואית. המונח עשוי להתייחס גם לתקופת הזמן שבין הגשת התביעה לבין קבלת הפיצויים או התשלום המגיע למגיש התביעה, מונח זה מכונה **תקופת הביטול** (**Elimination period**).

במימון חברות (Corporate finance), תקופת המתנה (או **תקופת שקטה** – **Quiet period**) היא הזמן בו חברה המנפיקה עצמה בפעם הראשונה לציבור (IPO) חייבת להישאר שקטה בנושא, כדי לא לנפח את ערך המניה של החברה המונפקת באופן מלאכותי. תקופה זו נקראת גם **תקופת צינון** (**Cooling-off period**).

דברים אחרים שעלולים להיות כפופים לתקופות המתנה שונות כוללים נישואים, גירושים, גישה להפלות והליכי מיזוגים ורכישות.

## רכישת נשק
לתקופת המתנה בין רכישת הנשק לבין מסירתו לרוכש יש מספר מטרות:

* לתת לממשלה זמן לבצע את בדיקת רקע על הרוכש. מערכות אלקטרוניות מודרניות כמו המערכת הלאומית לבדיקה מיידית של רקע עברייני (NICS) הפועלת בארצות הברית מאז שנת 1998 יכולות לספק תשובה לאחר שביצעו בדיקת רקע תוך מספר דקות.
* לכפות "תקופת צינון" על כל קונה פוטנציאלי שירצה לבצע פשע מתוך תשוקה (Crime of passion - כלומר פשע מיידי ופזיז, הנובע לרוב מדחף חזק פתאומי לפגוע באדם אחר כתוצאה מכעס רגעי על אותו אדם).
* לאפשר למישהו השוקל להתאבד לשקול מחדש את בחירתו. לניסיונות התאבדות באמצעות כלי ירייה יש אחוזי הצלחה גבוהים יותר מרוב השיטות האחרות לביצוע מעשה שכזה, בגלל הקטלניות המהירה והאמינה של יריות שכוונו בקפידה אל עבר אזורים המבטיחים מוות מהיר ומוחלט.

הוושינגטון פוסט מחקר שנעשה על ידי המרכזים לבקרת מחלות ומניעתן (CDC) ומאמרים שונים מביעים הערכה מדעית לפיה:

* אין מספיק ראיות מהימנות כדי להסיק האם "תקופת צינון" מפחיתה מקרי רצח או לא.
* עדויות מצביעות על כך שתקופות המתנה מפחיתות את שיעור ההתאבדויות, וכי אנשים שקונים כלי ירייה נוטים יותר להתאבד מהאוכלוסייה הכללית (ככל הנראה משום שחלקם קונים אותם למטרה זו).

נכון לשנת 2015, 10 מדינות בארצות הברית מחייבות את קיומן של תקופות המתנה, בין 1 ל-14 יום. המדינות הן: קליפורניה, מחוז קולומביה, הוואי, אילינוי ורוד איילנד לכל סוגי הרובים; ופלורידה, איווה, מרילנד, מינסוטה וניו ג'רזי לאקדחים בלבד. התאבדות שהתרחשה בשנת 2018 גרמה למחוקקים בורמונט להעביר הצעת חוק שתחייב תקופת המתנה, אך המושל פיל סקוט הטיל וטו על חקיקה שכזו ביוני 2019.  ישנן עוד מדינות הדורשות אישורי רכישה, שעשויים לייצר תקופת המתנה בפועל אם הם לא יונפקו באופן מיידי. המדינות הם: מסצ'וסטס וקונטיקט עבור כל כלי הנשק; ונברסקה, ניו יורק וקרוליינה הצפונית עבור אקדחים בלבד.  

## ראו גם
* תקופת אכשרה
* תקופת צינון

## הערות שוליים

קטגוריה:ארצות הברית: החזקת נשק
קטגוריה:נישואים בארצות הברית
הנרי ריטר

**הנרי ריטר** (בגרמנית: **Henry Ritter**; 24 במאי 1816 – 21 בדצמבר 1853) היה צייר ומאייר גרמני יליד קנדה.

## ביוגרפיה
אביו היה קצין בהנובר, עבד עם הצבא הבריטי, ואמו הייתה אנגליה. בגיל צעיר הוא התגורר אצל דודו בהמבורג, שם שימש חניך בעסקי מסחר. לאחר 1832 הוא קיבל את שיעורי האמנות הראשונים שלו מהיינריך ייקוב אלדנאת' ופרידריך קרל גרוגר.

בין השנים 1836 עד 1847 הוא היה סטודנט באוניברסיטת דיסלדורף בשיעורים של קרל פרדיננד זון, וילהלם פרידריך שדו. בשבע השנים האחרונות שלו שם, הוא היה חבר בכיתת המאסטר והיה לו סטודיו משלו באקדמיה. אולם, המשפיעים ביותר עליו היו השיעורים הפרטיים שלמד ב־1837 וב־1838 מרודולף יורדן, שלקח אותו לנסיעות בים הצפוני, הפך לחברו ולימד אותו גישה אתנוגרפית לציור.

בשנת 1842 נישא לבתו של בעל קרקע מבון.

עקב מחלה שאובחנה כ"קדחת עצבים" הוא עבר למוסד ליד זיגבורג. הוא חזר לדיסלדורף בשנת 1852 ונפטר שם בשנה שלאחר מכן.

יצירותיו שנותרו השתמרו על ידי פרדיננד פגרלין, שהתחתן עם גיסתו והשתלט על הסטודיו שלו.

הוא אולי היה ידוע יותר כמאייר מאשר צייר. משנת 1847 הוא היה תורם קבוע למגזין "דיסלדורפור מונאטפטה" הסאטירי. בשנת 1849 פרסם סאטירה על המהפכה האחרונה ונושא האיחוד הגרמני. מבוסס על ספר הילדים Struwwelpeter.

בין השנים 1851–1853 הוא סיפק רישומים לאלבומים שפרסם ולפגנג מולר פון קוניגסוינטר. בין איורי הספרים הבולטים שלו הם אלה של וושינגטון אירווינג.

## גלריה

File:Ritter-Coast.jpg | חוף

File:Ritter-Smugglers.gif | מבריחים

File:Henry Ritter - Middy's Predigt (copy after).jpg | הדרשה

File:Ritter-Braggart.jpg | רברבן

File:Ritter-Writing.gif | סופר

File:Ritter-English.jpg | אנגלים


## קישורים חיצוניים

## הערות שוליים

קטגוריה:ציירים גרמנים
קטגוריה:מאיירים גרמנים
קטגוריה:גרמנים שנולדו ב-1816
קטגוריה:גרמנים שנפטרו ב-1853
נשמה שלי (שיר של עידן רפאל חביב)

**נשמה שלי** הוא סינגל של הזמר הישראלי עידן רפאל חביב, שיצא לאור ב-14 בדצמבר 2020.

## רקע וכתיבה
השיר הוא שיר הסולו השני בכל הקריירה של חביב בו לא השתתף בכתיבתו, לאחר הלהיט "שלמים" שזכה בתואר "שיר השנה" במצעד הפזמונים העברי השנתי של גלגלצ ו-ynet, תוך שהוא נכתב על ידי יעקב למאי והצמד דולי ופן, איתם שיתף חביב פעולה בשיר "ואז את תראי", לצד דיקלה. בדומה ל"שלמים", השיר הוא בלדה העוסקת בזוגיות.

## הצלחה
בתחילה, הגיע השיר לראשונה למקום השמיני במצעד השבועי של מדיה פורסט, וצבר כ-77 השמעות בתחנות הרדיו בישראל באותו השבוע. שבוע לאחר מכן, הגיע השיר למקום הראשון, וצבר כ-127 השמעות באותו השבוע. במצעד הרשמי של גלגלצ, הגיע השיר לראשונה למקום העשירי, ובשיאו הגיע למקום הראשון. בספוטיפיי, השיר צבר בשבוע הראשון לצאתו סך של כ-35,097 השמעות בישראל סך הכל, והגיע למקום ה-101 במצעד הישראלי השבועי. בשיאו, הגיע השיר למקום ה-19 במצעד, וצבר 81,091 השמעות סך הכל.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי עידן רפאל חביב
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:בלדות פופ
קטגוריה:שירי אהבה בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
הדום הקרח גון

**הדום הקרח גון** (באנגלית: **Gawn Ice Piedmont**) הוא הדום קרח באזור חוף הילרי של שטח חסות רוס, שבאנטארקטיקה.

הדום הקרח שוכן לאורך החוף, שבין קרחון דרווין וקרחון בירד.

## היסטוריה
### מקור השם

שמו של הדום הקרח ניתן לו על ידי המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

ההדום נקרא על שמו של ג'יי. אי. גון (J.E. Gawn), שהיה מפעיל רדיו בבסיס סקוט, אשר עבד באופן הדוק עם המשלחת הטראנס-אנטארקטית.

## קישורים חיצוניים
* הדום הקרח גון באתר הסקר הגאולוגי של ארצות הברית
* הדום הקרחון גון באתר הגאזט האנטארקטי של ממשלת ניו זילנד
* הדום הקרח גון באתר הגאזט האנטארקטי של ממשלת אוסטרליה
* הדום הקרח גון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הדום הקרח גון
* מחשבון מרחקים - המרחק מהדום הקרחון גון לאתרים סמוכים

## הערות שוליים

גון
גון
גון
מייק קונאוויי

**קנת' מייקל קונאוויי** (באנגלית: **Kenneth Michael Conaway**; נולד ב-11 ביוני 1948) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-11 של מדינת טקסס, ברציפות מאז 2005. מחוז קונגרס זה שוכן במערב טקסס, וכולל בשטחיו את הערים מידלנד, סן אנג'לו, אודסה, גראנדברי ובראונווד. ביולי 2019 הודיע כי יפרוש מהחיים הפוליטיים בראשית 2021.

## קורות חיים
קונאוויי נולד בעיר בורגר שבצפון טקסס, השוכנת צפון-מזרחית לאמרילו, בנם של הלן ג'ין (לבית מקורמק) ולואי דנטון קונאוויי. בשנת 1966 סיים את לימודיו התיכוניים בתיכון פרמיאן שבאודסה, שם היה שחקן בולט בנבחרת הפוטבול התיכונית. לאחר בית הספר התיכון, למד במכללת ריינג'ר על מלגת פוטבול, זאת לפני שלמד באוניברסיטת טקסס A&M בקומרס. הוא למד חשבונאות וסיים את לימודיו הגבוהים ב-1970. בשנים 1970–1972 שירת בצבא ארצות הברית.

קונאווי היה לרואה חשבון מוסמך ב-1974, והחל לעבוד מנהל כספים ראשי בבנק. בשנים 1981–1986 שימש קונאוויי כמנהל הכספים הראשי של חברת "Arbusto Energy Inc", חברת קידוחי נפט וגז שנוהלה בידי ג'ורג' ווקר בוש. זמן קצר לאחר שבוש נבחר למושל טקסס, מונה קונאוויי בידי בוש לוועדת החשבונאות הציבורית של טקסס, המסדירה את הנהלת החשבונות במדינה. הוא כיהן במועצת המנהלים של החברה כמתנדב במשך שבע שנים, ובחמש האחרונות היה יושב הראש. בשנת 2004 התמודד אל בית הנבחרים של ארצות הברית מטעם מחוז הקונגרס ה-11 של טקסס, ונבחר לתפקיד.

ב-2006 התנגד להרחבת חוק זכויות ההצבעה מ-1965. במהלך הבחירות לנשיאות ארצות הברית 2008 הביע תמיכה במועמדותו של מושל מסצ'וסטס לשעבר מיט רומני. ב-13 במאי 2016 תמך במועמד המשוער דונלד טראמפ לקראת הבחירות לנשיאות ארצות הברית באותה השנה.

באפריל 2017 הכריז פול ראיין, יושב ראש בית הנבחרים של ארצות הברית, כי קונאוויי ינהיג את ועדת המודיעין של בית הנבחרים בעת נבצרותו הזמנית של יו"ר הוועדה דווין נונס בעת חקירת ההתערבות הרוסית בבחירות לנשיאות ארצות הברית ב-2016. בפברואר 2018 מנע קונאוויי את מאמצי הדמוקרטים בוועדת המודיעין לחקור קשרים של טראמפ, עסקיו, משפחתו עם שחקנים רוסים. קונאוויי מנע זימונים למסמכי בנק, החזרי המס של טראמפ ועדים. הדמוקרטים בוועדה ביקשו, למשל, לזמן את אנשי דויטשה בנק, ממנו לוו ארגון טראמפ וג'ארד קושנר כספים רבים.

ביולי 2019 הכריז כי אין בכוונתו להתמודד לתקופת כהונה נוספת בבחירות 2020. קונאוויי עזב את הקונגרס עם התפזרות הקונגרס ה-116 של ארצות הברית.

בדצמבר 2020 נמנה קונאוויי בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ניצח ג'ו ביידן את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי טקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:בוגרי אוניברסיטת טקסס A&M
קטגוריה:רואי חשבון
קטגוריה:אמריקאים שנולדו ב-1948
קרחון אייס ריוור

**קרחון אייס ריוור** (באנגלית: **Ice River Glacier**) הוא קרחון ברכס הרי אולימפיק, בשטח הפארק הלאומי אולימפיק, במחוז ג'פרסון במדינת וושינגטון, שבארצות הברית. 

הקרחון ממוקם 3.9 קילומטרים מצפון-מזרח להר אולימפוס. 

אורכו של הקרחון 0.56 קילומטרים. 

מוצאו של הקרחון בגובה 2,000 מטרים מעל פני הים, על המדרון הצפוני של פסגת משנה של הר אולימפוס - המכונה פסגת מרקיורי (*Mercury*). 

גובהו של הקרחון 1,750 מטרים מעל פני הים.

קרחון אייס ריוור זורם לכיוון צפון-מערב, ויורד לגובה של 1,600 מטרים מעל פני הים. בקצהו של הקרחון מצוי מפל קרח. 

קרחון אייס ריוור ממוקם בסמוך לקרחון בלו (הגדול ממנו), רכס סלעי צר (גב חדיד) מפריד בין הקרחונים. 

## קישורים חיצוניים

* קרחון איס ריוור באתר הסקר הגאולוגי של ארצות הברית
* מפת אזור קרחון אייס ריוור
* מפת אזור הקרחון
* מסלולי הליכה בסמוך לקרחון אייס ריוור
* תצלומים משווים - קרחון אייס ריוור בשנת 1924 ובשנת 2005
* מזג אוויר נוכחי מעודכן בקרחון אייס ריוור
** תחזית מזג אוויר עדכנית ארוכת טווח עבור קרחון אייס ריוור
** נתוני מזג אוויר סטטיסטיים ונתוני מזג אוויר היסטוריים עבור קרחון אייס ריוור

## הערות שוליים

אייס ריוור
|אייס ריוור